Title: Temesi Ferenc
Description: A Magyar Művészeti Akadémia Közelképek írókról címmel a közelmúltban elindított sorozata jelen darabjában Temesi Ferenc Kossuth- és József Attila-díjas író és műfordító eddigi - ám mai napig gyarapodó, alakuló - életműve kerül áttekintésre Vasy Géza irodalomtörténész által. Temesi elsősorban a kortárs magyar irodalmi avantgárd és posztmodern egyik megkerülhetetlen alakjaként tett szert ismertségre és elismertségre, különös tekintettel (ma már igazi klasszikusnak számító) kétkötetes műfajteremtő műve, az avantgárddal tudatosan szakító, posztmodern szótárregényre, a címszavak szövedékéből összeálló, hatszázhatvanhat szócikket tartalmazó Por-ra. A pályakezdő évek áttekintése után elsőnek részletesebben ezzel az alapművel foglalkozik Vasy, részletes elemzése mellett referálva korabeli fogadtatásáról is. Ezt olyan Temesi-regények elemzése követi, mint a Híd, a Pest, a Királyáldozat, az Amszterdam stb., a Kölcsön idő, az Apám, a Bartók, de górcső alá kerülnek elbeszélésgyűjteményei is mint például a (Babonáskönyv). A Függelékben találjuk Temesi Ferenci rövid életrajzát, eddig megjelent könyvei listáját, a válogatott szakirodalom felsorolását, és a képmellékletet.
Subjects: Criticism and interpretation
People: Ferenc Temesi (1949-)